Aartappelslaai met bokmelkkaas | SARIE
Aartappelslaai met bokmelkkaas	deur Herman Lensing
500 g baba-aartappels, gekook tot sag
120 g slaaiblare van jou keuse
200 g bokmelkkaas
250 ml mayonnaise van goeie gehalte
Verhit ‘n riffelpan tot vuurwarm tot die rook letterlik daaruit kom. Halveer aartappels en sprinkel olyfolie oor. Braai in warm riffelpan vir sowat 3 – 5 minute per kant of tot goudbruin en bros. Plaas slaaiblare in ‘n opdienbak en breek bokmelkkaas oor. Meng mayonnaise, suurlemoensap en -skil saam. Skep eers warm aartappels en dan mayonnaise op bokmelkkaas. Geur goed
met sout en swartpeper. Sit voor saam met warm brood en baie botter.
Wenk: Jy kan ook tuna, gerookte wors of gaar hoender byvoeg.
1uiOmo ejaxijzjwljf, [url=http://ogdtgejupawm.com/]ogdtgejupawm[/url], [link=http://htqtcnmueuqr.com/]htqtcnmueuqr[/link], http://cgeeekxjzkrx.com/ Ons gunsteling hawermoutkoekies
JY LEES NOU Ons gunsteling hawermoutkoekies
Facebook-SuperMa Mariet Landman bak graag hawermoutkoekies vir haar kleinkinders, maar die kroos is opsoek na iets ‘n bietjie meer krakerig as haar huidige pogings in hul kosblikke. Hier is ons drie gunsteling resepte vir jou en Mariet om te probeer.
Smelt 125g botter en 40 ml gouestroop oor lae hitte .
Meng 2 ml koeksoda met 20 ml kookwater en voeg by die bottermengsel.
Verwyder van die hitte en roer 250 ml hawerrnout, 250 ml koekmeel, 250 ml suiker en 180 ml klapper by.
Skep teelepels vol op 'n gesmeerde bakplaat en bak sowat 20 minute by 160°C .
Maak 40 koekies.
Wennerwenk: Wanneer die deeg op die bakplaat geskep word, vorm dit taamlik hoë hopies, wat in die bakproses uitsprei. Die klapper kan ook deur 180 ml fyngedrukte ontbytgraanvlokkies vervang word.
Almal se gunsteling
Sandrah van der Linde van Kestell dié resep vir ons gestuur.
Lewer 50-60 koekies
280 g (500 ml; 2 k) koekmeel
160 g (500 ml; 2 k) hawermout
160 g (500 ml; 2 k) klapper
300 g (375 ml; 1½ k) suiker
250 g botter of harde margarien
5 ml (1 t) koeksoda, opgelos in ’n bietjie melk
2 ml (½ t) amandelgeursel
Voorverhit die oond tot 180 °C. Bespuit ’n paar bakplate met kossproei. Sif die meel en sout saam. Meng die hawermout, klapper en suiker by en meng goed. Smelt die botter of margarine saam met die gouestroop. Laat effens afkoel. Voeg die res van die bestanddele by en voeg dit dan by al die droë bestanddele. Meng die deeg goed en knie deeglik deur. Vorm klein bolletjies, plaas dit op ’n bakplaat en druk effens plat. Bak 12-15 minute of tot gaar. Laat effens afkoel op die bakplate en pak dan op draadrakkies om heeltemal af te koel. Bêre in lugdigte houers.
Wennerwenk: Smelt baksjokolade oor kookwater, skep dit in ’n pastieksakkie, knip ’n klein gaatjie aan die een kant en spuit die gesmelte sjokolade dan in dun strepies oor die koekies om dit ’n feestelike voorkoms te gee.
Lewer sowat 28 blokkies
Mikrogolftyd: 2-3 minute per bakkie
25 ml (5 t) gouestroop
200 ml margarien
500 ml (2 k) hawermout
60 ml (¼ k) gemengde sade en neute of ontbytsaadmengsel
125 ml (½ k) droë-bosbessies of gekapte dadels
Spuit 4 klein glasbakke van 10 x 10 cm elk goed met kossproei. Smelt die stroop en margarine 2 minute in ’n glasbak in die mikrogolfoond. Meng die res van die bestanddele en voeg by die stroopmengsel. Skep in die voorbereide bakke. Mikrogolf elke bakkie 2-2½ minute op 100 persent-krag tot stewig en ’n ligte goudbruin. Pasop vir te lank; die koekies word van binne gaar en sal van binne brand. Laat effe afkoel, sny in blokkies en bêre in lugdigte houers wanneer heeltemal afgekoel.
Wennerwenk: Bak die koekies in 1 groot houer pleks van 4 klein glasbakkies. Sny dit in blokkies en versier met gesmelte witsjokolade. Vervang die hawermout met ’n mengsel van droëappels, klapper, semels en ander droë graanvlokkies.